રવિવારના રોજ આણંદના કરસમદ ખાતેથી ભાજપની ગુજરાત ગૌરવ યાત્રા શરૂ થઇ હતી. નાયબ મુખ્યમંત્રી નીતિનભાઇ પટેલની આ ગૌરવ યાત્રા સોમવારે છોટા ઉદેપુરના સાંખેડાથી પ્રસ્થાન કરશે અને સાંજે દાહોદ પહોંચશે. તો બીજી બાજુ, 2 ઓક્ટોબરને સોમવારે પ્રદેશ પ્રમુખ જીતુ વાઘાણીની આગેવાનીમાં બીજા તબક્કાની યાત્રાનો આરંભ થયો હતો. આ યાત્રા ગાંધીજીના જન્મસ્થળ પોરબંદરથી શરૂ કરવામાં આવી હતી. ભાજપના રાષ્ટ્રીય પ્રમુખ અમિત શાહના હસ્તે આરંભાયેલી આ યાત્રા સોમવારે સાંજ સુધીમાં પોરબંદરથી રાજકોટના મોટાદડવા સુધીની 188 કિમીની યાત્રામાં 6 વિધાનસભા બેઠકો આવરી લેશે.